
VEDJLEDNING TIL UDFYLDELSES AF MEDLEMSOPGØRELSE 2017
Medlemsdefinition

Medlemmer som er tilskudsberettet jf. tilskudsbekendtgørelsen § 18 er:

Som medlemmer defineres personer, der opfylder nedennævnte 2 kriterier:

1) Ved personlig kontingentbetaling på mindst 75 kr. har erklæret deres medlemskab over for organisationen eller en af dens lokalforeninger inden for det senest afsluttede regnskabsår. Et kontingent er personligt, når det er betalt af medlemmet selv, dets forældre, værge eller stedfar- eller mor.«

2) Har haft fulde medlemsrettigheder på tidspunktet for organisationens opgørelse af medlemstal i det senest afsluttede regnskabsår.

Derfor gør vi opmærksom på, at dette i praksis betyder, at alle jeres medlemmer, i denne sammenhæng, vil være dem som har opfyldt ovenstående kriterier. 

Ligeledes behøver et medlem ikke at være en, der spiller i foreningen, men kan også være en forælder mv. 

Ovenstående kriterier skal være opfyldt for, at I skal tælle disse med i vedlagte opgørelse. 

Kontingentindbetalingen

Vedr. kontingentindbetalinger skal det tydeligt fremgå, at indbetalingen er betalt af medlemmet selv, dets forældre, værge eller stedfar- eller mor. For hver kontingentindbetaling skal forefindes et indtægtsbilag, hvoraf der som minimum fremgår:

- det betalende medlems navn, nummer eller anden unik identifikation

- hvilken periode kontingentet dækker

- dato for kontingentbetaling

Betalingen skal være sket på en af følgende måder:

- kontant, mod ”dags dato kvittering” til gardens regnskab og medlemmet selv

- PBS 

- netbank

- giroindbetalingskort

- Bankindbetalingskort

Indmeldelsesblanket

Der skal hos jer forefindes en indmeldelsesblanket, der som minimum indeholder Navn, Adresse, Fødselsdato, Indmeldtes/værges underskrift, foreningens underskrift og dato for indmeldelse. Der skal desuden fremgå, at der er tale om en indmeldelse og den skal gemmes indtil medlemmet ikke længere er i foreningen + fem år.

